Nečėnų Švč. Dievo Motinos Gimimo sentikių cerkvė
55°31′17″š. pl. 25°58′05″r. ilg.﻿ / ﻿55.521272°š. pl. 25.968137°r. ilg.﻿ / 55.521272; 25.968137 Nečėnų sentikių cerkvė – rusų sentikių maldos namai Utenos rajone, Daugailių seniūnijoje, Nečėnų kaime, apie 13 km į pietryčius nuo Daugailių. Veikiantys per didžiąsias sentikių šventes. Maldykla medinė, stačiakampė. Nečėnai – nykstantis sentikių kaimas, kuriame nuolat gyvena vos keli žmonės. 2000 m. duomenimis, čia gyveno Eugenijaus Babachino (1), Varvaros Babachinos (1), Jakovo Kuznecovo (1), Jono Kuznecovo (2), Feonijos Šerstobajevos (1) ir Sergejaus Šeštakovo (1) šeimos. Yra vietos sentikių bendruomenės (Нечанская староверческая религиозная община ) prižiūrimos kapinės. Jos veikiančios, tvarkingos, užima 0,20 ha plotą. Yra lygioje vietoje, apjuostos mišku. Apaugusios retu mišku. Daug betoninių ir teracinių paminklų.